**AGENȚIA PENTRU PROTECȚIA MEDIULUI NEAMȚ**

**DECIZIA ETAPEI DE ÎNCADRARE**

**PROIECT**

Ca urmare a solicitării de emitere a acordului de mediu depuse de **SC DRAVIDIAN GRUP SRL,** cu sediul în județul Bacău, municipiul Bacău, str. Calea Romanului, nr. 5, înregistrată la sediul Agenției pentru Protecția Mediului Neamţ cu nr. 11369/29.12.2023, în baza Legii nr. 292/2018 privind evaluarea impactului anumitor proiecte publice şi private asupra mediului, a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**AGENȚIA PENTRU PROTECȚIA MEDIULUI NEAMȚ decide**, ca urmare a consultărilor desfăşurate în cadrul şedinţei Comisiei de analiză tehnică din 15.02.2024, faptul că proiectul: **Construire spațiu comercial parter, amplasare firme luminoase și totem, amenajare accese incintă și parcări, împrejmuire și racorduri la utilități**, propus a fi amplasat în județul Neamţ, municipiul Roman, str. Mihai Viteazu, nr. 1, NC-CF 55388, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

⮚ proiectul propus intră sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2 “Lista proiectelor pentru care trebuie stabilită necesitatea efectuării evaluării impactului asupra mediului”, pct. 10 Proiecte de infrastructură, lit. b) proiecte de dezvoltare urbană, inclusiv construcţia centrelor comerciale şi a parcărilor auto publice.

 În urma parcurgerii listei de control pentru etapa de încadrare şi a analizării criteriilor de selecţie conform Anexei nr. 3 din Legea nr. 292/2018, pentru stabilirea necesităţii efectuării evaluării impactului asupra mediului, s-a constatat faptul că proiectul analizat **nu este** **susceptibil de a avea un impact semnificativ** asupra mediului, din următoarele considerente:

1. **CARACTERISTICILE PROIECTULUI:**

**1.a) Dimensiunea și concepția întregului proiect:**

Proiectul propune construirea unui SPAȚIU COMERCIAL cu regim de înălțime P, realizarea de rețele, instalații și amenajări exterioare în incintă (platformă parcare, zonă aprovizionare, spații verzi, drumuri, trotuare), post trafo, elemente de semnalistică (totem) și reclame.

Caracteristicile generale ale clădirii propuse sunt următoarele:

|  |  |
| --- | --- |
| * suprafață teren acte
 | 3746,00 mp |
| * suprafață teren măsurată
 | 3803,00 mp |
| * regim de înălțime
 | parter |
| * suprafață construită la sol
 | 1522,30 mp |
| * suprafață construită desfășurată
 | 1522,30 mp |
| * P.O.T. (procent de ocupare a terenului)
 | 40,02 % |
| * C.U.T. (coeficient de utilizare a terenului)
 | 0,40 adc / mp |
| * suprafata trotuare ( inclusiv borduri)
 | 177,61 mp |
| * suprafață alei carosabile
 | 1216,09 mp |
| * suprafață parcari ( 41 locuri publice + 4 personal)
 | 585,77 mp |
| * suprafață platformă deșeuri
 | 13,50 mp |
| * suprafață post transformare
 | 18,00 mp |
| * suprafață spații verzi
 | 269,73 mp |
| * grad de rezistență la foc
 | II |
| * categoria de importanță
 | C |
| * clasa de importanță
 | III |

Suprastructura clădirii este alcătuită din cadre prefabricate din beton armat care descarcă pe fundații izolate din beton armat capabile să preia solicitările produse de încărcările seismice și gravitaționale în condițiile impuse de STAS-urile și codurile de încărcări, STAS 10107/0-90, codul P100-1/2013, normativul NP 007-97.

Funcţiunea propusă pentru imobil este cea de construcţie pentru activităţi de comerţ.

În cadrul spațiului de tip market propus se vor comercializa produse alimentare și nealimentare.

Spațiul comercial va avea program de funcționare între orele 07.00-22.00 și va fi deservit de 20 de angajați distribuiți în două schimburi de lucru.

Conceptul de funcționare al spațiului tip market propus grupează următoarele spații:

|  |  |  |  |
| --- | --- | --- | --- |
| P01 | SALA VÂNZARE | 1,321.56 | mp |
| P02 | RECEPȚIE MARFĂ / DEPOZIT | 88.75 | mp |
| P03 | BIROU + ECS | 4.56 | mp |
| P04 | CAM. FRIGORIFICĂ | 7.68 | mp |
| P05 | T.G. | 5.46 | mp |
| P06 | CAM. POMPE | 5.64 | mp |
| P07 | CAM. FRIGORIFICĂ | 8.37 | mp |
| P08 | CAM. FRIGORIFICĂ | 7.25 | mp |
| P09 | CORIDOR | 7.06 | mp |
| P09 | VESTIAR + G.S. | 6.61 | mp |
| P10 | VESTIAR + G.S. | 6.70 | mp |
| P12 | BIROU | 8.54 | mp |
| P13 | OFICIU | 5.61 | mp |
|  |  | Suprafață utilă = 1,483.80 | mp |

**FLUX TEHNOLOGIC:**

 Produsele alimentare provenite din unități autorizate sanitar veterinar se vor descărca la nivel receptie marfă în vederea controlului calitativ, cantitativ și administrativ, urmând ca acestea să fie dirijate spre camerele de depozitare. Depozitarea produselor alimentare se realizează pe sortimente de produse și categorii, condițiile de depozitare fiind: mediul ambient, refrigerare, congelare. Monitorizarea valorilor ce asigură condițiile de depozitare se realizează cu ajutorul aparaturii de măsură și control din dotare. Din spațiul pentru depozitare, în funcție de necesități, produsele vor fi transmise direct spre vânzare, expunerea produselor alimentare realizându-se pe raioane specializate, pe sortimente de produse. Peste 85 % din produse vor fi pozitionate direct în zona de vânzare, depozitele amenajate în afara suprafeței de vânzare reprezentând rezerva tampon de marfă zilnică. Vitrinele frigorifice sunt dotate cu sistem de control al temperaturii.

 Pardoseala va fi antiderapantă, sistemul de canalizare fiind prevăzut cu sifoane de pardoseală dotate cu clopot.

 Pereții sunt din panouri sandwich prefabricate și montate in situ sau gips carton hidrofug, placat cu faianță până la cota 2,1 m de la paviment care să suporte spălări zilnice în vederea asigurării unui înalt grad de igienă.

 **Camerele frigorifice** sunt structuri independente de pereți și plafoane realizate din panouri sandwich prefabricate și montate in situ. Panourile cuprind tablă inoxidabilă pe ambele fețe vizibile și spumă poliuretanică de diferite grosimi, în funcție de gradul de izolare necesar. Grosimea panourilor utilizate la compartimentarea depozitelor de frig este de 10 cm.

**FLUXUL DE APROVIZIONARE MARFĂ - RECEPŢIE ŞI DEPOZITARE MARFĂ**:

 Mărfurile comercializate în spațiul comercial proiectat sunt descărcate din mijloacele de transport și apoi preluate, recepţionate, verificate din punct de vedere al calităţii şi apoi depozitate în spaţii frigorifice de depozitare sau în depozite obişnuite, în funcţie de natura mărfurilor (alimentare, nealimentare, alterabile, nealterabile). Aprovizionarea cu marfă a spațiului comercial se realizează în funcţie de necesităţi.

**FLUXUL PERSONALULUI:**

 Toate vestiarele și grupurile sanitare vor fi prevăzute cu finisaje specifice funcțiunii, gresie la pardoseală și faianță la pereți. Angajații își lasă hainele de oraș în dulapuri aflate în vestiare și se îmbracă în echipamentele de lucru. Spațiul pentru personal este prevăzut și cu un front minimal de bucătărie pus la dispoziția personalului.

**FLUXUL CLIENŢILOR:**

 Accesul și ieșirea publicului se vor face printr-un windfang cu uși glisante cu fotocelulă. După parcurgerea traseului printre rafturi, clienții ies pe la casele de marcat. Cărucioarele golite vor fi aduse de clienți la locul de stocare.

Utilități:

Alimentarea cu apă se va face prin branșament la rețeaua publică de distribuție existentă în zonă.

Alimentarea cu energie electrică se va face din rețelele locale de medie tensiune conform studiului de soluție întocmit, la cererea beneficiarului, de către o societate agreată de furnizorul de energie electrică și avizat de acesta.

Evacuarea apelor menajare se va realiza prin racord la rețeaua de canalizare existentă în zonă.

Zonele de parcare vor fi prevăzute cu separatoare de hidrocarburi.

Pentru asigurarea microclimatului interior în spațiul comercial s-a optat pentru montajul sistemelor în detentă directă aferente fiecărei zone, care vor lucra în răcire și în încălzire în sistem pompă de căldură.

**1.b) Cumularea cu alte proiecte existente și/sau aprobate:** nu este cazul.

**1.c) Utilizarea resurselor naturale, în special a solului, a terenurilor, a apei şi a biodiversităţii:** în perioada de execuție se utilizează agregate minerale: nisip, pietriș pentru prepararea betoanelor; combustibil folosit pentru funcționarea utilajelor; apă; pământ de umplutură folosit la sistematizarea pe verticală și amenajarea spațiilor verzi; strat de pământ vegetal pentru însămânțarea gazonului. În perioada de funcționare se vor utiliza: energie electrică, apă potabilă și menajeră.

**1. d) Cantitatea și tipurile de deșeuri generate/gestionate:**

În faza de organizare a amplasamentului rezultă următoarele tipuri de deșeuri:

• deșeuri de materiale de construcții: ciment, nisip, resturi de BCA, amestecuri (17 01 07);

• deșeuri metalice (17 04 07);

• materiale izolatoare (17 06)

• deșeuri de piatră și spărturi de piatră (17 05 04)

• deșeuri menajere (20 03 01), generate din activitatea personalului angajat;

• deșeuri reutilizabile/reciclabile pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării:

o deșeuri de hârtie și carton (20 01 01),

o deșeuri de sticlă (20 01 02),

o deșeuri de ambalaje de plastic (15 01 02).

Pentru colectarea deșeurilor rezultate în perioada construcției va fi amplasat în zona organizării de șantier un sistem de colectare ce va prelua toate deșeurile rezultate din activitatea de instalare a obiectivului.

Deșeurile menajere vor fi colectate în recipienți speciali. Acestea vor fi preluate de operatorul zonal de salubritate.

Deșeurile rezultate din activitatea de igienizare vor fi colectate selectiv, în containere metalice şi vor fi transportate în vederea valorificării/eliminării finale în baza contractelor încheiate cu operatori autorizați.

Toate deșeurile reciclabile vor fie colectate selectiv si vor fie predate către unități autorizate pentru valorificarea lor.

Se vor respecta prevederile OUG 92/2021 privind regimul deșeurilor aprobată prin Legea 17/2023.

Transportul deșeurilor se va realiza în conformitate cu prevederile HG nr. 1061/2008.

În perioada funcționării proiectului se prevăd următoarele categorii de deșeuri a fi generate și/sau colectate:

• deșeuri municipale amestecate (20 03 01) - stocare temporară în 2 europubele de 240 litri, inscripționate, amplasate în locul special amenajat pe platforma betonată din curtea interioară a imobilului, până la preluarea de către societatea de salubritate, în baza contractului,

• deșeuri de hârtie, carton și deșeuri de ambalaje din hârtie și carton (20 01 01, 15 01 01) - depozitare temporară în baloți de cca 15-25 kg, în zona special desemnată, până la ridicarea în vederea valorificării de către operatori autorizați în baza contractelor,

• deșeuri de ambalaje din materiale plastice (15 01 02) - depozitare temporară în baloți de cca 15-25 kg, în zona special desemnată, până la ridicarea în vederea valorificării de către operatori autorizați în baza contractelor,

• deșeuri de ambalaje din lemn (15 01 03) - depozitare temporară, în zona special desemnată, până la ridicarea în vederea valorificării de către operatori autorizați, în baza contractelor,

• deșeuri de ambalaje din metal si sticla (15 01 04, 15 01 07) - depozitare temporară, în zona special desemnată, până la ridicarea în vederea valorificării de către operatori autorizați în baza contractelor de prestări servicii,

• deșeuri de țesuturi animale (02 02 02) - stocare în dulap frigorific, până la preluarea de operatori autorizați în baza contractelor de eliminare,

• tuburi fluorescente și alte deșeuri cu conținut de mercur, provenite din colectarea voluntară de la populație (20 01 21\*) - se stochează în recipientele speciale, amplasate în zona de acces clienți, până la preluarea de către operatori autorizați, în baza contractelor de prestare servicii,

• echipamente electrice și electronice casate, provenite din colectarea voluntară de la populație (20 01 35) - se depozitează în zona special desemnată, amplasată în zona de acces clienți, până la preluarea de către operatori autorizați, în baza contractelor de prestare servicii,

• baterii și acumulatori provenite din colectarea voluntară de la populație (16 06 01\*, 16 06 02\*, 16 06 04, 16 06 05, 20 01 33\*, 20 01 34) - se depozitează în zona special desemnată, amplasată în zona de acces clienți, până la preluarea de către operatori autorizați, în baza contractelor de prestare servicii.

Dacă vor fi identificate și alte tipuri de deșeuri, acestea vor fi colectate separat, gestionate conform prevederilor legale în vigoare și predate unui operator autorizat pe bază de contract.

**Programul de prevenire și reducere a cantităților de deșeuri generate:**

În perioada de execuție a proiectului și în perioada de exploatare se vor aplica următoarele măsuri în ceea ce privește gospodărirea deșeurilor :

→ gestionarea tuturor categoriilor de deșeuri se va realiza în conformitate cu prevederile Legii nr. 17/2023, toate tipurile de deșeuri vor fi colectate selectiv, pe categorii, în recipienți adecvați. Recipienții pentru stocarea temporară a deșeurilor vor fi etichetați cu codul corespunzător deșeului stocat, conform prevederilor OMMGA nr. 1281/2005,

→ se va asigura în cadrul organizării de șantier amenajarea de spații corespunzătoare, impermeabilizate, pentru stocarea temporară pe categorii a deșeurilor; este interzisă incinerarea, îngroparea și/sau abandonarea deșeurilor,

→ se interzice amestecul diferitelor categorii de deșeuri periculoase, precum și al deșeurilor periculoase cu deșeuri nepericuloase,

→ evidența și gestionarea deșeurilor se va face cu respectarea prevederilor HG nr. 856/2002,

→ transportul deșeurilor se va realiza cu respectarea HG nr. 1061/2008,

→ pentru toate deșeurile rezultate pe amplasament atât în fază de execuție cât și în faza de exploatare, titularul proiectului va încheia contracte cu operatori economici autorizați.

Valoare de investiție este estimată la 4.000.000 lei.

Perioada de implementare propusă este de 24 luni.

**1. e) Poluarea şi alte efecte negative**

**Surse de poluanți pentru ape:**

În faza de execuție: sursele de poluanti pentru apa freatică pot fi hidrocarburile ca urmare a deversărilor accidentale de carburanți și uleiurile de la utilaje, echipamente și vehiculele de transport materiale de construcții.

În faza de funcționare: nu se identifică posibilitatea apariției poluării apelor freatice, deoarece platforma pe care este amenajată parcarea este impermeabilă și este prevăzută cu un separator de hidrocarburi; de asemenea toate chiuvetele din zonele de oficiu vor fi prevăzute cu separator de grăsimi.

Măsuri de prevenire a poluării apelor:

- Se va evita poluarea apelor prin scurgeri de carburanți și uleiuri de la utilaje. Scurgerile de ulei (sau alți carburanți) sunt controlate de constructor prin procedurile interne ale acestuia. Se va urmări ca utilajele să fie în bună stare de funcționare. Schimburile de ulei nu se vor face pe amplasament.

- Deșeurile rezultate vor fi tratate în conformitate cu legislația în vigoare: vor fi identificate, se vor stoca temporar în șantier, în recipiente specifice, etichetate, depozitate pe platforme betonate acoperite și asigurate contra accesului neautorizat și eliminate numai prin operator autorizat.

- Operațiile de întreținere și reparatie a utilajelor și echipamentelor vor fi realizate în ateliere/locații cu dotări adecvate.

- Se vor înlătura toate materiale sau depunerile din zona canalizărilor pentru a se evita obturarea acestora.

- Separator de hidrocarburi pentru preepurarea apelor pluviale provenite de pe platformele carosabile.

- Toate apele evacuate în canalizarea municipală vor îndeplini condițiile de calitate impuse prin NTPA002/2002.

**Surse de emisii în aerul atmosferic:**

În faza de execuție:

 În perioada execuției lucrărilor vor fi asigurate măsurile și acțiunile necesare pentru prevenirea poluării factorilor de mediu cu pulberi, praf și noxe. Activitățile pentru realizarea lucrărilor proiectate nu conduc la emisii de poluanți, cu excepția particulelor de praf și a gazelor de eșapament rezultate de la vehiculele pentru transportul materialelor. Depozitarea deșeurilor produse în timpul execuție se va realiza în containere metalice acoperite pentru evitarea împrăștierii acestor materiale. Transportul materialelor și deșeurilor produse în timpul execuției se va face cu mijloace de transport adecvate, acoperite cu prelată pentru evitarea împrăștierii acestor materiale. Sistemul de construcție fiind simplu, o mare parte din materiale vor fi prefabricate și montate local. În concluzie, sursele de emisie nedirijată ce pot apărea în timpul punerii în operă vor fi foarte mici și prin urmare, nu produc impact semnificativ asupra factorului de mediu aer.

În faza de funcționare:

 Nivelul estimat al emisiilor în această fază nu produce un impact semnificativ al factorului de mediu aer, încadrându-se în CMA. Dată fiind funcțiunea nu sunt generate în aer decât gaze de ardere provenite din traficul auto. Nivelul estimat al emisiilor în această fază nu produce un impact defavorabil al factorului de mediu aer.

Măsuri de prevenire a poluării aerului*:*

* Se vor lua măsuri pentru minimizarea activităților generatoare de praf.
* Pentru prevenirea împrăștierii cauzate de vânt/mișcări ale aerului se vor lua măsuri de acoperire, îngrădire, închidere în containere a deșeurilor.
* Nu se permite arderea a nici unui material pe șantier.
* Se vor echipa toate utilajele pentru activități de tăiere cu apă și șlefuire cu echipamente speciale de aspirare a prafului.
* Lucrările se vor realiza astfel încât riscul de împrăștiere/scăpările de material prin cădere să fie minimizate.
* Folosirea de materiale speciale (plase de protecție, prelate) pentru acoperirea zonelor de lucru pe timp de vânt și ploaie.
* Nici un vehicul sau utilaj nu se va lăsa cu motorul pornit la staționare, dacă nu este necesar. Vehicule și utilaje se vor întreține corespunzător. La orice emisie de fum închis (cu excepția pornirii), utilajul/mașina se oprește imediat și problema se rectifică înainte de folosire. Vehiculele și utilajele se vor întreține corespunzător și vor avea reviziile tehnice la zi și se conformează standardelor de emisii. Gazele evacuate de la vehicule nu se vor îndrepta spre teren pentru a nu ridica praful.
* Limita maxima de viteză pentru circulația în incinta șantierului, a autovehiculelor și utilajelor este de 10 km/h pentru a nu produce praf.
* La ieșirea din șantier roțile autovehiculele se vor curăța și spăla eficient.
* Toate camioanele ce intră/ies din șantier vor avea obligatoriu încărcăturile transportate în containere închise/bene acoperite cu prelate.
* Se vor stropi zilnic căile de acces în șantier, aria șantierului unde se descarcă/încarcă materialele de construcții, respectiv volumele care se decopertează.

**Surse de zgomot şi vibraţii:**

În faza de execuție:

 Sursele de zgomot și vibrații sunt produse atât de acțiunile propriu-zise de muncă mecanizată cât și de traficul auto din zona de lucru. Aceste activități au un caracter discontinuu, fiind limitate în general numai pe perioada zilei. Zona de lucru este o zonă cu funcțiuni mixte producție și depozitare și prin urmare nu sunt afectate alte zone. Prin organizarea șantierului sunt prevăzute faze specifice în graficul de lucru astfel încât procesul de construire să nu constituie o sursă semnificativă de zgomot și vibrații. Vor fi luate măsuri pentru protecția împotriva zgomotului și vibrațiilor produse de utilaje și instalațiile de lucru, cu respectarea prevederilor legale în vigoare.

În faza de funcționare:

 În cadrul funcționării nu se produc zgomote și vibrații care să aibă un impact semnificativ asupra factorului de mediu zgomot și vibrații. Se va urmării nivelul de zgomot exterior astfel încât să fie respectate următoarele valori recomandate conform legislației specifice în vigoare.

Măsuri pentru reducerea zgomotului și vibrațiilor:

* Programul de lucru în șantier va fi de 8-10 ore/zi, programul în șantier poate fi modificat, dar fără a aduce disconfort locuitorilor din zonă.
* Zgomotul și vibrațiile vor fi la un nivel cât mai mic posibil și se vor lua măsuri pentru izolarea lor pentru a nu crea disconfort.
* Sursele principale de zgomot și vibrații în șantier sunt utilajele și echipamente pentru construcții, autocamioane, clește hidraulic, ciocane pneumatice manuale, aparate de tăiat cu disc, etc.
* Utilajele în repaos vor avea motoarele oprite. Nici un vehicul nu va avea motorul pornit în timpul staționării.
* Se va asigura un trafic fluent pentru a reduce blocajele și implicit zgomotul de trafic.

**Surse de poluare solului și subsolului:**

În faza de execuție:

 Se vor realiza amenajări pentru protecția solului și subsolului prin asigurarea unor măsuri necesare pentru:

 - evitarea scurgerilor accidentale de produse petroliere de la autovehiculele transportatoare;

 - evitarea depozitării necontrolate a materialelor folosite și a deșeurilor rezultate direct pe sol, în spații neamenajate corespunzator;

 - asigurarea unor toalete ecologice;

 - refacerea zonelor afectate de realizarea lucrărilor;

 - pentru execuție se vor utiliza materiale de construcții care nu produc un impact negativ asupra solului;

 - pământul rezultat din săpături și amenajarea terenului se va depozita în interiorul lotului, fiind utilizat ulterior la sistematizarea verticală.

În faza de funcționare:

 Protecția solului și a subsolului se va realiza prin betonarea platformelor și prin refacerea și întreținerea spațiilor verzi. Se vor lua măsuri stricte de etanșare a instalațiilor exterioare pentru eliminarea pierderlor ce ar putea destabiliza solul. Spațiile interiorare vor fi pardosite, suprafața parcării și a zonei carosabile va fi betonată pentru a împiedica absorbția hidrocarburilor în sol.

Măsuri pentru protecția solului:

* Dacă se identifică o scurgere de ulei, se intervine rapid pentru stoparea acesteia și se raclează solul contaminat, colectându-se într-un recipient prevăzut cu închidere ermetică. Solul contaminat este predat unor operatori autorizați în vederea eliminării.
* Se interzice poluarea solului prin scurgeri de carburanți, uleiuri de la utilaje.
* Deșeurile rezultate se vor depozita direct în containere.
* Este interzisă depozitarea lor, chiar și temporară, pe sol.

**1. f) Riscurile de accidente majore** şi/sau dezastre relevante pentru proiectul în cauză, inclusiv cele cauzate de schimbările climatice:

**Riscuri naturale**

***Cutremur:***Soluțiile tehnice folosite trebuie adaptate categoriei geotehnice a terenului unde se amplasează proiectul.

***Alunecări de teren****:* Amplasamentul proiectului nu se află în zonă cu alunecări de teren sau clivaj geologic.

***Inundaţii:*** În zona studiată nu se preconizează a se produce inundații.

**Schimbări climatice**

La nivel legislativ prin HG nr. 739/2016 au fost aprobate Strategia naţională privind schimbările climatice şi creşterea economică bazată pe emisii reduse de carbon pentru perioada 2016-2020 şi Planul naţional de acţiune pentru implementarea Strategiei naţionale privind schimbările climatice şi creşterea economică bazată pe emisii reduse de carbon pentru perioada 2016-2020.

Se apreciază că nu există riscuri de **accidente majore și/sau dezastre, inclusiv cele cauzate de schimbările climatice.** Nu s-a identificat o vulnerabilitate ridicată față de riscurile climatice ale componentelor și operațiunilor în etapa de funcționare.

**1. g) Riscurile pentru sănătatea umană**

Impactul asupra populaţiei şi sănătăţii umane poate fi apreciat ca temporar și reversibil, activitățile asociate perioadei de execuție și operare se vor constitui ca surse temporare de disconfort.

În condițiile respectării măsurilor impuse prin Decizia Etapei de Încadrare, realizarea proiectului nu va exista o influență directă asupra populației și sănătății umane.

1. **AMPLASAREA PROIECTULUI**

Terenul -NC 55388- în suprafață de 3746,00 mp este situat în intravilanul municipiului Roman, din acesta 335,15 mp este instituit drept de uz și servitute în favoarea Municipiului Roman.

**2.a) Utilizarea actuală și aprobată a terenului:** Conform Certificatului de urbanism nr. 376 din 06.10.2023 emis de Municipiul Roman, caracteristicile terenului sunt: terenul are destinația de curți-construcții, se află în proprietatea titularului, prin HCL nr. 163/27.07.2023 s-a aprobat PUD Demolare construcție existentă, construire spațiu comercial parter, amplasare firme luminoase și totem, amenajare accese incintă și parcare, împrejmuire și racorduri la utilități.

**2.b)** **Bogăţia, disponibilitatea, calitatea şi capacitatea** de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul.

**2.c)** **Capacitatea de absorbţie a mediului natural**, acordându-se o atenţie specială următoarelor zone:

1) zone umede, zone riverane, guri ale râurilor: **nu este cazul**;

2) zone costiere şi mediul marin: **nu este cazul;**

3) zonele montane şi forestiere: **nu este cazul;**

4) arii naturale protejate de interes naţional, comunitar, internaţional: **nu este cazul;**

5) zone clasificate sau protejateconform legislaţiei în vigoare: **nu este cazul;**

6) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: **nu este cazul;**

7) zonele cu o densitate mare a populaţiei: **nu este cazul;**

8) peisaje şi situri importante din punct de vedere istoric, cultural sau arheologic: **nu este cazul.**

1. **TIPURILE ȘI CARACTERISTICILE IMPACTULUI POTENȚIAL:**

**a)** *Importanţa şi extinderea spaţială a impactului - zona geografică şi dimensiunea populaţiei care poate fi afectată*: Impactul asupra componentelor de mediu va fi local, atât pe perioada de realizare a proiectului cât și de funcționare: **nesemnificativ**;

**b)** *Natura impactului*: **direct şi temporar**, în perioada de realizare a lucrărilor;

**c)** *Natura transfrontieră a impactului*: **nu este cazul**;

**d)** *Intensitatea și complexitatea impactului:* în perioada de execuție, intensitatea asupra factorilor de mediu va fi **redusă**;

**e)** *Probabilitatea impactului*: **redusă**, dacă se aplică măsurile de prevenire propuse prin proiect și prin avizele emise de autorități;

**f)** *Debutul, durata, frecvenţa şi reversibilitatea preconizate ale impactului*: impactul lucrărilor asupra factorilor de mediu va debuta odată cu începerea execuției lucrărilor; lucrările vor genera un impact **unic și reversibil**;

**g)** *Cumularea impactului cu impactul altor proiecte existente şi/sau aprobate*: **nu este cazul**;

**h)** *Posibilitatea de reducere efectivă a impactului*: **proiectul propus se va realiza prin respectarea măsurilor pentru prevenirea și diminuarea potențialului impact identificat, precum și a condițiilor impuse în avizele emise de autorități.**

**La realizarea proiectului se vor respecta următoarele condiții:**

- lucrările se vor desfășura conform specificațiilor din DTAC și a regimului juridic/tehnic prevăzut în actele de reglementare prealabile emise de alte autorități /instituții publice abilitate;

- se va respecta legislația de mediu în vigoare;

- titularul are obligația de a înainta către A.P.M. Neamț situația privind gestionarea deșeurilor rezultate în timpul lucrărilor;

- beneficiarul răspunde de realizarea corectă a lucrărilor propuse;

- organizarea de șantier pentru lucrările prevăzute în proiect va respecta obligatoriu măsurile specifice pentru reducerea și eliminarea efectelor generate de acestea asupra sănătății umane și asupra mediului înconjurător. Se vor respecta toate măsurile de protecţia muncii specifice categoriei de lucrări realizate, conform legislaţiei în vigoare.

**Descrierea impactului asupra mediului a lucrărilor organizării de şantier:** impactul generat de organizarea de şantier se manifestă în special prin ocuparea temporară a unei suprafeţe de teren, depozitarea şi manevrarea materialelor de construcţie, deplasarea utilajelor de construcţie. Pentru organizarea execuției este nevoie de amenajări specifice:

- delimitării perimetrului,

- ridicarea de bariere eficiente (bariere de protecţie cu plasă densă, umedă, care izolează particulele de praf generate) în jurul activităţilor generatoare de praf sau împrejurul şantierului,

- la toate activităţile generatoare de praf se umezesc suprafeţele de lucru,

- acoperirea temporară a pământului excavat şi a altor materiale generatoare de praf,

- pământul rezultat din decopertări şi excavaţii va fi preluat cu mijloace auto acoperite cu prelate şi transportat în baza unui contract de prestări servicii încheiat cu un operatopr autorizat,

- activităţile care generează mult praf vor fi sistate în perioadele cu vânt puternic,

- utilizarea soluţiilor speciale care măresc eficienţa apei în fixarea prafului (se vor stropi căile de acces în şantier, zonele de descărcare pentru materialele de construcţii, respectiv de depozitare pentru deşeurile rezultate din desfiinţări/demolări).

- curăţirea marginilor drumurilor şi pavajelor de pe şantier, prin metode adecvate,

- utilizarea măsurilor de control a traficului, inclusiv scăderea vitezei, restricţionare şi control a accesului vehiculelor în şantier prin închideri sau baricadări de drum,

- utilizarea sistemelor fixe sau mobile de stropire cu aspersor, pentru a spăla drumurile interne şi externe cel puţin o dată pe zi,

- toate vehiculele vor opri motoarele, nici un vehicul nu va avea motorul pornit la staţionare,

- folosirea unei rampe de spălare a anvelopelor în zona de şantier, oriunde există săpături pentru fundaţii sau accese auto provizorii,

- în şantier toate traseele vor fi amenajate astfel încât să nu conducă la derapaje, să nu se producă noroi, băltire de apă, etc.

- toate încărcăturile ce sunt transportate din/în şantier vor fi acoperite prin utilizarea de prelate sau materiale ce acoperă încărcătura corespunzător pe întreaga sa suprafaţă. Transportul trebuie realizat într-un mod cât mai curat posibil cu focus pe prevenirea scurgerilor din camion, pe lateral, în spatele remorcii sau pe la trapa de golire,

- obligativitatea depozitării materialului fin, sub formă de pulbere, în incinte închise sau în containere, până la eliminare/valorificare,

- utilajele tehnologice vor respecta prevederile HG nr. 332/2007 privind stabilirea procedurilor pentru aprobarea tipului de motoare destinate a fi montate pe maşini mobile nerutiere şi a motoarelor destinate vehiculelor pentru transportul rutier de persoane sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei,

- nu se va arde în aer liber nici un fel de material sau deșeu.

- se va respecta legislaţia în vigoare, privind paza şi stingerea incendiilor.

- mijloacele de transport ce vor prelua deșeurile în vederea evacuării vor fi acoperite cu prelate sau meşe pentru prevenirea împrăştierii acestora.

- perioada de desfășurare a activității va fi de maxim 24 luni de la începerea lucrărilor,

- programul de lucru va fi de 8-10 ore zilnic, dar nu mai târziu de ora 2000,

- sectoarele de lucru vor fi împrejmuite și semnalizate corespunzător existând persoane specializate pentru protecția muncii și protecția mediului,

- va fi amenajat un punct de prim ajutor dotat cu trusă sanitară,

- va fi amplasat un pichet de incendiu dotat corespunzător.

Organizarea de șantier pentru lucrările solicitate se va asigura în incintă, fără a afecta proprietățile vecine și rețele edilitare existente. Incinta este împrejmuită, în concluzie, accesul persoanelor neautorizate pe șantier va fi strict monitorizată.

Întreaga activitate va fi monitorizată de responsabilul de mediul al constructorului /beneficiarului.

**Surse de poluanţi** **şi instalaţii pentru reţinerea, evacuarea şi dispersia poluanţilor în mediu în timpul organizării de şantier:** conform celor prezentate la punctele 1d) și 1e).

**Descrierea lucrărilor de refacere a amplasamentului în zona afectată de execuţia investiţiei:**

- căi noi de acces/schimbări ale celor existente; resurse naturale folosite în construcţie şi funcţionare:

Se vor utiliza în construcție agregate minerale, apă și lemn.

Accesul în șantier se va realiza din str. Mihai Viteazu.

Pe teren, constructorul va executa numai lucrările de organizare strict necesare şantierului, impuse atât de execuţia lucrărilor de bază, cât şi de necesităţile şantierului.

- planul de execuţie, punerea în funcţiune, refacere și exploatare: conform PT verificat;

- relaţia cu alte proiecte existente sau planificate: nu este cazul.

- lucrările propuse pentru refacerea amplasamentului la finalizarea investiției, în caz de accidente și/sau la încetarea activității: la finalizarea lucrărilor se va proceda la curățarea șantierului astfel încât să nu mai existe deșeuri de nici un fel.

*-* aspecte referitoare la prevenirea și modul de răspuns pentru cazuri de poluări accidentale:natura proiectului nu presupune riscuri de poluări accidentale;

*-* aspecte referitoare la închiderea/dezafectarea/demolarea instalației: la finalizarea duratei de viața a construcției, aceasta se va demola sau renova, după caz, în baza unui proiect de specialitate. După terminarea lucrărilor, terenul va fi readus la starea inițială și la categoria de folosință inițială.

- alte activităţi care pot apărea ca urmare a proiectului (de exemplu, extragerea de agregate, asigurarea unor noi surse de apă, surse sau linii de transport al energiei, creşterea numărului de locuinţe, eliminarea apelor uzate şi a deşeurilor): nu este cazul.

**Descrierea lucrărilor de demolare necesare:** nu este cazul.

**Descrierea lucrărilor de refacere a amplasamentului**:

Lucrările de refacere şi reconstrucţie ecologică se vor executa de firme specializate. La finalizarea lucrărilor de construcţie, antreprenorul va asigura refacerea cadrului natural al zonelor ocupate temporar şi a celor incluse în limita de construcţie. Se vor realiza lucrări de igienizare a zonei (eliminarea deşeurilor rezultate în urma activităţilor specifice fronturilor de lucru) și plantarea de specii din vegetaţia specifică zonei.

Lucrări propuse în caz de accidente şi/sau la încetarea activităţii: în cazul apariţiei unor scurgeri accidentale de produse petroliere provenite de la utilajele şi autovehiculele de transport implicate în lucrările de construcţie, în cadrul organizării de şantier se va deține material absorbant, pentru intervenţia promptă în caz de apariţie a unor poluări accidentale. În cazul apariţiei unor scurgeri accidentale de substanţe periculoase (motorină, uleiuri etc.), vor fi luate imediat măsuri corespunzătoare, astfel:

Izolarea sursei de poluare: evitarea răspândirii substanţei periculoase prin oprirea mecanică şi recuperarea prin utilizarea barajelor şi şanţurilor de colectare, interceptarea prin crearea de şanţuri şi diguri; limitarea extinderii suprafeţei contaminate utilizând materiale absorbante şi mijloace de intervenţie;

Îndepărtarea substanţelor poluante prin mijloace adecvate tehnic: recuperarea pierderilor într-un recipient, colectarea, transportul şi depozitarea intermediară în condiţii de securitate corespunzătoare pentru mediu, în vederea recuperării sau, după caz, a neutralizării ori distrugerii substanţelor poluante de către un operator autorizat.

Gestionarea deşeurilor rezultate în urma deversărilor accidentale: pământul contaminat cu substanţe poluante va fi îndepărtat în vederea eliminării prin intermediul contractorilor autorizaţi; materialul absorbant utilizat la absorbţia substanţelor poluante va fi colectat în recipiente metalice acoperite în vederea valorificării/eliminării prin intermediul contractorilor autorizaţi.

De asemenea pe toată perioada de realizare a lucrărilor se impune verificarea periodică a stării utilajelor şi a instalaţiilor, precum şi instruirea personalului privind procedurile de prevenire a poluărilor accidentale şi verificarea periodică a respectării acestora.

Prin natura activităţilor din cadrul obiectivului, în perioada de operare riscul apariţiei unor evenimente cu implicaţii asupra mediului este scăzut.

**Protecția mediului:**

Titularul are obligația de a respecta legislația în vigoare referitoare la protecția mediului (ex: OUG nr. 195/2005; Legea nr. 265/2006 pentru aprobarea OUG 195/2005; OUG 92/2021, HG 856/2002, HG 1061/2008, OUG 57/2007, toate cu modificările și completările ulterioare).

**II. Motivele pe baza cărora s-a stabilit că nu este necesară evaluarea adecvată sunt următoarele:**

⮚ În urma analizei documentaţiei primite de la titular și a interpretării coordonatelor STEREO 1970 de localizare în teren a proiectului, A.P.M. Neamț au concluzionat faptul că proiectul **nu intră** sub incidența O.U.G 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare, deoarece amplasamentul proiectului nu este situate în cadrul sau în proximitatea unei arii naturale protejată.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

Proiectul propus **nu intră** sub incidența art. 48 și <LLNK 11996 107 12 2F2 54 32> art. 54 din Legea apelor nr. 107/1996, cu modificările şi completările ulterioare, conform adresei nr. 4563 din 02.08.2023 emisă de către SGA Neamț. Se vor respecta condițiile stipulate în adresa mai sus menționată.

**CONDIȚII DE REALIZARE A PROIECTULUI:**

-Obţinerea tuturor avizelor şi acordurilor înscrise în Certificatul de urbanism nr. 376 din 06.10.2023, emis de Municipiul Roman, respectarea tuturor prevederilor şi cerinţelor specificate de acestea, precum și a legislației în domeniu.

-Respectarea documentaţiei tehnice depuse, a condiţiilor şi prevederilor DTAC.

-Răspunderea pentru îndeplinirea condițiilor impuse de alte autorități/instituții publice în realizarea proiectului revine titularului de proiect, iar acțiunile de inspecție și control pentru supravegherea îndeplinirii acestor condiții, revin emitentului conform legislație specifice fiecărei instituții publice.

**CONDIŢII CU CARACTER GENERAL:**

- Titularul va notifica în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului și ori de câte ori există o schimbare de fond a datelor/informațiilor care au stat la baza eliberării prezentului act de reglementare.

**În conformitate cu prevederile Ordinului nr. 1798/2007 pentru aprobarea Procedurii de emitere a autorizaţiei de mediu, cu modificările și completările ulterioare, Art. 5, alin. (1) *Solicitarea şi obţinerea autorizaţiei de mediu sunt obligatorii atât pentru desfăşurarea activităţilor existente, cât şi pentru începerea activităţilor noi, dacă activitatea prestată se regăsește în Anexa 1 - LISTA activităţilor supuse procedurii de emitere a autorizaţiei de mediu,* la ordinul mai sus menționat.**

- Prezenta decizie nu exclude obţinerea avizelor/acordurilor eliberate de instituţii specializate ale statului conform prevederilor legale și nu exonerează de răspundere titularul şi/sau constructorul, în cazul producerii unor accidente în timpul execuţiei lucrărilor sau exploatării acestora.

- Conform prevederilor O.U.G. nr. 195/2005 privind protecția mediului, cu modificările și completările ulterioare, art.21(4) *Răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului.*

- Agenţia pentru Protectia Mediului Neamţ nu va fi ţinută răspunzătoare pentru realizarea investiției în cauză dacă, în conformitate cu actele normative în vigoare, suprafeţele aferente investiției vor face obiectul reconstituirii dreptului de proprietate al persoanelor îndreptăţite sau pentru alte tipuri de litigii legate de nerespectarea distanțelor cu vecinătățile.

**PREZENTA DECIZIE ESTE VALABILĂ DE TOATĂ PERIOADA DE REALIZARE A PROIECTULUI.**

Prevederile prezentului act de reglementare se pot revizui în condițiile specificate la Art. 41 din Procedura de evaluare a impactului asupra mediului pentru anumite proiecte publice și private aprobată prin Legea nr. 292/2018, în cazul în care: intervin elemente noi, necunoscute la data emiterii decizii a etapei de încadrare sau se modifică condiţiile care au stat la baza emiterii prezentei decizii, prin notificare la APM Neamț.

Până la adoptarea unei decizii de către autoritatea competentă, **este interzisă desfăşurarea oricărei activităţi sau realizarea proiectului**, care ar rezulta în urma modificărilor ce fac obiectul notificării, potrivit Art. 16, alin. (5) din O.U.G. nr. 195/2005 privind protecţia mediului, cu modificările şi completările ulterioare.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

Prezentul proiect conține 11 pagini.